diffus refleksion
Diffus refleksion beskriver tilbagekastning af lys i mange retninger.
Diffus refleksion forekommer, når den reflekterende overflade er karakteriseret ved ujævnheder, der er små sammenlignet med lysets bølgelængde. Sådanne ujævnheder gør, at lyset spredes til forskellige vinkler. Diffus refleksion udgør hovedparten af de synsindtryk, vi opfatter fra vores omgivelser.
Modsætningen til diffus refleksion er refleksion fra plane overflader, såkaldt spekulær refleksion, der opfylder refleksionsloven.